**תקציר**

המחקר מותח את גבולות הנרטיב ומציג ומציג דו-קוליות מתודולוגית dual vocal methodology בין חוקרים בעלי ידע מחקרי-אקדמי שונה, באמצעות נקודות ראות שונות לאותו טקסט נרטיבי. נקודת מבט אחת היא של החוקרת הראשית והשנייה – של מרואיינת במחקר נרטיבי, אשת אקדמיה, שניתחה את הנרטיב העצמי שלה בכלים מתודולוגיים מתחום הדיסציפלינה שלה, בלשנות הטקסט.

הניתוח הנרטיבי של החוקרת הראשית מציג פרופיל של התנהגות כותב באקדמיה ומרחב כתיבתו writer's behavior and writing space. מהמחקר עולה שהכתיבה היא חלק מזהותו הכולית holistic identity של איש האקדמיה. הכתיבה היא תהליך ריזומטי rhizomatic. סביבת הכתיבה מעוררת השראה, וקיים יחס דיאלקטי בין מרחב הכתיבה לבין התנהגות הכותב.

הניתוח הלשוני של הנרטיב העצמי שהפיקה המרואיינת-החוקרת מעמיק את ההיכרות עם ה"אני" הכותב. ברובד הגלוי overt מצביע המחקר על הסימביוזה שנוצרת במהלך הכתיבה בין הכותבת לבין הסביבה הדוממת המקיפה אותה, ועל האינטראקציות עם בני משפחתה ועם חיות הבית. ברובד הסמוי covert נרמז על התחושות המתעוררת במהלך הכתיבה ובעקבותיה.

המחקר העצמי הוא "מחקר-בתוך-מחקר" study-within-study, המאפשר למרואיין לחקור את התוצר העצמי, ולהשמיע את קולו כמשתתף פעיל במחקר.

148 מילים

מושגי מפתח: מחקר נרטיבי, מחקר עצמי, מחקר-בתוך-מחקר, פרספקטיבה דו-קולית, דיאלוג אקדמי רב-קולי

Narrative inquiry, self-study, study-within-study, dual-vocal perspective, polyvocal academic dialogue